Wilbur Wants to Kill Himself

Wilbur Wants to Kill Himself er en dansk-skotsk dramafilm fra 2002, regissert av Lone Scherfig. Filmen hadde premiere i november 2002

Handling 
Når Wilbur forlater sykehuset etter å ha forsøkt å begå selvmord, ber personalet ved sykehuset broren hans Harbour om å la Wilbur flytte inn hos ham. Brødrene deler deretter den samme leiligheten hvor de vokste opp, som også er tilknyttet en bokhandel som faren hadde etterlatt til dem. Wilbur er overhodet ikke interessert i å drive familie-bedriften deres videre, og jobber i stedet ved en barnehage. Harbour styrer butikken og møter i den forbindelse Alice, som selger ham bøker hun finner når hun jobber som rengjører ved et sykehus. Når hun får sparken, fordi hun alltid kommer for sent, besøker hun Harbour for å forklare hvorfor hun ikke kan levere flere bøker til ham.

Men Harbour ønsker å gifte seg med Alice, og Wilbur blir kjent med Sophie - en tidligere kollega av Alice fra sykehuset. De to begynner å flørte, men Wilbur dytter Sophie vekk etter at hun slikker øret hans. Etterpå går Wilbur hjem, og forsøker å kutte over håndleddene i badekaret. Harbour finner broren sin akkurat i tide, og Alice redder Wilbur ved å bruke håndklær for å stoppe blødningen. Harbour forteller Alice at broren hans føler seg ansvarlig for at moren deres døde. Wilbur havner dermed på sykehus igjen, hvor en sykepleier ved navn Moira forelsker seg i ham.

Rollebesetning 
 Jamie Sives som Wilbur
 Adrian Rawlins som Harbour
 Shirley Henderson som Alice
 Lisa McKinlay som Mary
 Mads Mikkelsen som Horst
 Julia Davis som Moira
 Susan Vidler som Sophie
 Jonah Burgess som Steve

Referanser

Eksterne lenker 
 

Filmer fra 2002
Romantiske dramafilmer
Engelskspråklige filmer